Marca 2011 se je udeležil Svetovnega prvenstva, ki je bilo prirejeno na norveškemv Oslu. Tam mu nastopa na tekmi posameznikov nista uspela, bil je šele na 32. mestu na srednji napravi in na večji triindvajseti. Zato pa je 5. marca na večji napravi ekipne tekme bil v postavi, ki je priskakala tretje mesto in bronasto medaljo. Poleg Robija so v postavi bili še Jernej Damjan, Jurij Tepeš in vzhajajoča zvezda slovenskih skokov, mladi Peter Prevc. In ravno Kranjec je bil najzaslužnejši za doseženi uspeh, ki je v edini izpeljani seriji skočil odlično. Za svoj uspeh je skakalna ekipa od Društva slovenskih športnih novinarjev prejela tudi nagrado Slovenska športna ekipa leta 2011.